MAL FOR PROGRAMMETS EGENEVALUERING

Rapporten skal i utgangspunktet dekke tiden siden forrige rapport. Er det i mellomtiden gjort større endringer i programmet, konsentrerer man rapporten om tiden etter disse, slik at det eksterne evalueringspanelet får seg forestilt programmet slik det er i skrivende stund. 

Mal for rapport

1.	Vurder programmets/studieretningenes læringsutbytter beskrevet i programbeskrivelsen eller studieretningsbeskrivelsene når det gjelder:
a.	om god internasjonal standard holdes,
b.	om emnetilbudet (faglig innhold, arbeids- og undervisningsformer og vurderingsordninger) gir muligheten til å oppnå læringsutbyttene,
c.	om kravene i Kvalifikasjonsrammeverket innfris.
2.	Hva er det fokusert spesielt på i denne perioden med hensyn til å utvikle studiekvaliteten?
3.	Er det fanget opp indikasjoner på særlig god kvalitet eller på sviktende kvalitet? Hvordan ble dette fulgt opp? 
4.	Hva er det viktig å fokusere på i fremtiden? Forslag til tiltak som bør gjennomføres for å forbedre studieprogrammet.
5.	Sammenfattende begrunnelse for programmets videreføring, endring eller nedleggelse. 

Følgende punkter skal vurderes. Områder som utmerker seg i positiv eller negativ retning kommenteres i rapporten. 
•	helhet og sammenheng i studieprogrammet – sammensetning av emner og emnegrupper
•	deltakernes vurdering av studieprogrammet
•	læringsmål/kompetansemål (vurderes i relasjon til både fagets egenart, personlig utvikling, og samfunnets og arbeidslivets behov for kompetanse) 
•	oppnådde resultater (karakterer, stryk, frafall, gjennomføring på normert tid og på normert tid og et år)
•	målgruppe/rekruttering (antall, nivå, forkunnskaper)
•	undervisnings- og vurderingsformene
•	internasjonalisering (omfang av utgående studentmobilitet, lærermobilitet/gjestelærere, emnetilbud på engelsk og om disse emnene er obligatoriske eller bare en valgmulighet i programmets fordypning)
•	arbeidslivsrelevans (tilbud om praksis i studiet innenlands og utenlands, samarbeid med eksterne om masteroppgaver, bruk av arbeidslivsrepresentanter i undervisningen, ekskursjoner til relevante virksomheter)
•	læringsmiljø og programtilhørighet
•	ressurser/infrastruktur (særlig for program som krever andre typer rom og utstyr enn vanlig)
•	universell utforming og tilrettelegging for funksjonshemmede studenter
•	fagmiljø (om de publiserende lærerne knyttet til programmet tilfredsstiller de kvantitative kompetansekravene i NOKUTs studietilsynsforskrift § 7-3 (https://lovdata.no/dokument/SF/forskrift/2017-02-07-137?q=NOKUTs%20studietilsynsforskrift ) 
•	gjennomførte forbedringer/tiltak underveis
•	forslag til tiltak